EUROOPA PARLAMENDI RESOLUTSIOON,  
10. mai 2012,  
tähelepanekutega, mis on Ühenduse Kalanduskontrolli Agentuuri 2010. aasta eelarve täitmisele 
heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Ühenduse Kalanduskontrolli Agentuuri 2010. aasta lõplikku raamatupidamise aastaaruan ­
net, 
— võttes arvesse kontrollikoja aruannet Ühenduse Kalanduskontrolli Agentuuri 2010. aasta raamatupida ­
mise aastaaruande kohta koos agentuuri vastustega (  1 ); 
— võttes arvesse nõukogu 21. veebruari 2012. aasta soovitust (06083/2012 – C7-0051/2012),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse nõukogu 26. aprilli 2005. aasta määrust (EÜ) nr 768/2005 (millega moodustatakse 
Ühenduse Kalanduskontrolli Agentuur), (  3 ) eriti selle artiklit 36,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  4 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja kalanduskomisjoni arvamust (A7-0130/2012),  
A. arvestades, et kontrollikoda märkis, et ta sai piisava kindluse Ühenduse Kalanduskontrolli Agentuuri 
(edaspidi „agentuur”) 2010. aasta raamatupidamise aastaaruande usaldatavuse ja selle aluseks olevate 
tehingute seaduslikkuse ja korrektsuse kohta;  
B. arvestades, et Euroopa Parlament andis 10. mail 2011. aastal heakskiidu agentuuri tegevdirektori 
tegevusele 2009. aasta eelarve täitmisel (  5 ) ning palus eelarve täitmisele heakskiidu andmise otsusele 
lisatud resolutsioonis agentuuril teha muu hulgas järgmist:  
— nõudis tungivalt, et agentuur lisaks oma iga-aastase tööprogrammi parandamiseks konkreetsed ja 
mõõdetavad eesmärgid nii poliitikavaldkondade kui ka põhitegevuse tasandil ning võtaks kasutusele 
SMART (täpsed, mõõdetavad, saavutatavad, asjakohased ja ajaliselt piiritletud) näitajad;  
— nõudis tungivalt, et tegevdirektor täidaks täielikult oma kohustuse lisada eelarve täitmisele heaks ­
kiidu andmise eest vastutavale institutsioonile esitatavasse aruandesse, milles tehakse kokkuvõte 
siseauditi talituse aruandest, kõik antud soovitused ja nende soovituste põhjal võetud meetmed;  
— kutsus agentuuri üles tegevdirektori iga-aastase kinnitava avalduse toetamiseks läbi vaatama oma 
sisekontrollisüsteemi ning läbi vaatama kõik oma nii haldus- kui ka põhitegevusega seotud menet ­
lused ja esitama tööprotsesse ja põhikontrolle käsitleva dokumentatsiooni;  
C. arvestades, et agentuuri 2010. aasta eelarve oli kokku 11 000 000 eurot, mis on 8,9 % rohkem kui 
2009. aasta eelarve 10 100 000 eurot;  
D. arvestades, et Euroopa Liidu esialgne panus agentuuri 2010. aasta eelarvesse oli 7 695 223 eurot, mis 
on tema 2009. aasta esialgse panusega võrreldes 34,9 % rohkem (  6 );ET L 286/170 Euroopa Liidu Teataja 17.10.2012  
( 1 ) ELT C 366, 15.12.2011, lk 1.  
( 2 ) EÜT L 248, 16.9.2002, lk 1.  
( 3 ) ELT L 128, 21.5.2005, lk 1.  
( 4 ) EÜT L 357, 31.12.2002, lk 72.  
( 5 ) ELT L 250, 27.9.2011, lk 135.  
( 6 ) ELT L 64, 12.3.2010, lk 837.
Eelarve haldamine ja finantsjuhtimine  
1. tuletab meelde, et liidu esialgne panus agentuuri eelarvesse oli 2010. aastal 7 695 223 eurot; märgib 
siiski, et sellele summale lisati ülejäägi tagasinõudmisest saadud 714 777 eurot, mistõttu liidu toetuse 
kogusumma oli 8 410 000 eurot;  
2. märgib agentuuri 2010. aasta lõpliku raamatupidamise aastaaruande põhjal, et agentuur sidus kuluko ­
hustustega 98,3 % eraldatud summast ning maksis välja 85,6 % kasutatavatest maksete assigneeringutest 
(v.a kulud teistest tuluallikatest); on rahul asjaoluga, et agentuur edastas eelarve täitmisele heakskiidu 
andmise eest vastutavale institutsioonile oma 2010. aasta tegevusaruandes andmed eelarve üldise täit ­
mismäära kohta kulukohustuste ja maksetena;  
3. lisaks võtab siseauditi talituse aruande põhjal teadmiseks, et agentuuri automaatsed ülekandmised 2010. 
aasta eelarvest 2011. aasta eelarvesse moodustasid 1 160 393 eurot (täitmata kulukohustused) ja 
629 517,41 eurot (maksete assigneeringud) ning agentuuri mitteautomaatsed ülekandmised moodus ­
tasid 530 875,59 eurot; soovitab kontrollikojal lisada teave ülekandmiste kohta oma aruandesse agen ­
tuuri 2011. aasta raamatupidamise aastaaruande kohta;  
4. nõuab tungivalt, et agentuur järgiks aastasuse põhimõtet; märgib eelkõige, et mõned agentuuri 2010. 
aasta eelarvelised kulukohustused olid seotud kulutustega 2011. aasta projektidele; peab kahetsusväär ­
seks, et eelarve täitmisele heakskiidu andmise eest vastutav institutsioon ei saanud selle küsimuse kohta 
lisateavet kontrollikoja aruandest agentuuri eelarveaasta 2010 raamatupidamise aastaaruande kohta;  
Raamatupidamissüsteem  
5. märgib 2010. aasta lõpliku raamatupidamise aastaaruande põhjal, et agentuuri eelarve raamatupidamis ­
arvestus toimub ABAC-süsteemis ning üldine raamatupidamisarvestus SAP-süsteemis, millel on otse ­
ühendus komisjoni üldise raamatupidamissüsteemiga;  
6. nõuab siiski tungivalt, et agentuur viiks volitatud eelarvevahendite käsutajate juurdepääsuõigused 
ABACile kooskõlla delegeerimisotsusega;  
7. märgib lisaks, et agentuur vaatas läbi kõik menetlustes kasutatavad juhendid, mudelid ja vormid, et 
tõhustada oma tegevust ja vältida tühja tööd;  
Hankemenetlused  
8. palub agentuuril võtta vajalikud meetmed, et tagada hankedokumentide nõuetekohane allkirjastamine ja 
kuupäevaga varustamine; märgib, et kontrollikoda täheldas selles osas puudusi;  
Personal  
9. soovitab agentuuril suurendada oma töölevõtumenetluste läbipaistvust; märgib, et kontrollikoda 
täheldas selles osas puudusi; võtab eelkõige teadmiseks, et personalivaliku menetlustes ei olnud eelnevalt 
paika pandud ei töölevõtuintervjuule pääsemise ega ka reservnimekirja kandmise künnised;  
10. märgib agentuuri tegevusaruande põhjal, et 11 vabast ajutise teenistuja ametikohast on täidetud kümme 
ning seega on täidetud 98 % 2010. aasta ametikohtade loetelus ette nähtud ametikohtadest (53 ajutise 
teenistuja ametikohast 52);  
11. võtab tegevusaruande põhjal teadmiseks, et kaadri voolavus piirdus kahe lepingulise töötaja lahkumise 
ning ühe ajutise teenistuja pensionile jäämisega;  
12. väljendab rahulolu selle üle, et kontrollikoda tunnistas agentuuri 2010. aasta raamatupidamise 
aastaaruande aluseks olevad tehingud kõigis olulistes punktides seaduslikeks ja korrektseteks;  
Tulemused  
13. märgib, et agentuur võttis 19. oktoobril 2010 vastu mitmeaastase töökava aastateks 2011–2015; 
rõhutab selle dokumendi tähtsust selleks, et agentuur saaks tulemuslikult korraldada oma strateegia 
elluviimist ja saavutada oma eesmärgid;ET 17.10.2012 Euroopa Liidu Teataja L 286/171
14. palub veel kord agentuuril võtta kõigi põhitegevuste kavandamisel kasutusele Gantti diagramm, et 
ülevaatlikul kujul välja selgitada, kui palju aega iga töötaja mingile projektile kulutab, ning tugevdada 
tulemuste saavutamisele suunatud lähenemisviisi; tunnistab siiski, et agentuur esitas eelarve täitmisele 
heakskiidu andmise eest vastutavale institutsioonile nõutud teavet sisaldava tabeli;  
15. väljendab heameelt, et agentuuri siseauditi üksuse algatusel töötati välja asutusesisene koolituskursus 
ning on pakutud agentuuris vajalikku eetika ja aususe teemalist koolitust; on eriti rahul asjaoluga, et see 
koolitus on kõigile töötajatele kohustuslik, et tagada teadlikkus eetilistest ja organisatsiooni väärtustest, 
eelkõige eetilisest käitumisest, huvide konfliktide vältimisest, pettuste ärahoidmisest ning eeskirjade 
eiramisest teatamisest;  
16. toonitab agentuurile antud ülesannete tähtsust ning on rahul tema tõhusa ja tulemusliku tegevusega, 
mida parlamendi kalanduskomisjonil oli võimalus näha 2010. aasta juunis agentuuri külastuse ajal, 
mida ta kordab taas 2012. aastal;  
Siseaudit  
17. on rahul agentuuri algatusega, millega loodi 2008. aastal eelnimetatud siseauditi üksus, mille ülesanne 
on tegevdirektori nõustamine ja abistamine ning sisekontrolli, riskianalüüside ja siseauditi korraldamine; 
märgib, et agentuuril ei ole täistööajaga töötavat siseauditi üksust, vaid ta jagab seda Lissabonis asuva 
Euroopa Meresõiduohutuse Ametiga (EMSA); võtab sellega seoses teadmiseks, et 17. juunil 2008 
allkirjastati agentuuri ja EMSA vaheline teenustaseme kokkulepe;  
18. võtab agentuuri tegevusaruande põhjal teadmiseks, et vastavalt strateegilisele kavale aastateks 
2010–2012 viis siseauditi talitus läbi eelarve täitmise protsessi auditi ja infotehnoloogia riskianalüüsi;  
19. märgib, et 2010. aastal viis siseauditi talitus läbi eelarve täitmise auditi, et hinnata, kas sisekontrollisüs ­
teem annab piisava kindluse õigusliku aluse järgimise, protsesside tulemuslikkuse ja tõhususe ning 
juhtimistegevuse järelevalvet toetava teabe usaldusväärsuse osas;  
20. palub agentuuril võtta vajalikud meetmed järgmistes küsimustes:  
— volitatud eelarvevahendite käsutajate ABACile juurdepääsu õigused;  
— maksete hilinemine;  
— erandite käsitlemise kord ja erandite keskregistri loomine;  
märgib, et agentuur on teatanud siseauditi talituse kahe väga tähtsa soovituse täitmisest (volitatud 
eelarvevahendite käsutajate ABACi juurdepääsuõiguste kohandamine ning erandite käsitlemise korra 
ja erandite keskregistri loomine ja rakendamine) ning siseauditi talitus kontrollib seda praegu; palub 
agentuuril siiski eelarve täitmisele heakskiidu andmise eest vastutavat institutsiooni teavitada võetud 
meetmetest ja saavutatud tulemustest;  
21. palub agentuuril võtta viivitamata meetmed ning teavitada eelarve täitmisele heakskiidu andmise eest 
vastutavat institutsiooni võetud meetmetest järgmistes küsimustes:  
— riskijuhtimissüsteemi rakendamine;  
— sisekontrollisüsteemi korrapärase läbivaatamise juurutamine;  
22. juhib tähelepanu oma eelmistes eelarve täitmisele heakskiidu andmise raportites esitatud soovitustele, 
mis on lisatud käesolevale resolutsioonile;  
23. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 10. mai 2012. aasta resolutsioonile (  7 ) asutuste tulemuste, finantsjuhtimise ja kontrolli kohta.ET L 286/172 Euroopa Liidu Teataja 17.10.2012  
( 7 ) Vastuvõetud tekstid, P7_TA(2012)0164 (vt käesoleva  Euroopa Liidu Teataja  lk 388).
LISA  
EUROOPA PARLAMENDI SOOVITUSED EELMISTEL AASTATEL  
Ühenduse Kalanduskont ­
rolli Agentuur 
(loodud 2007)  2007  2008  2009  
Tulemused  —  — Palub agentuuril koostada selle ja eelmiste aastate tegevuse 
diakrooniline analüüs. 
— Kutsub agentuuri üles kaaluma võimalust võtta kõigi oma põhite ­
gevuste kavandamisel kasutusele Gantti diagramm. 
— Palub agentuuril koostada mitmeaastane töökava.  — Palub, et agentuur võrdleks kontrollikoja järgmisele aruandele lisa ­
tavas tabelis eelarve täitmisele heakskiidu andmist puudutaval aastal 
lõpuleviidud tegevusi eelnenud aastal lõpuleviidud tegevustega, sest 
see võimaldaks eelarve täitmisele heakskiidu andmise eest vastutaval 
institutsioonil agentuuri eri aastate tulemusi paremini hinnata. 
— Nõuab, et agentuur lisaks oma iga-aastase tööprogrammi paranda ­
miseks täpsed ja mõõdetavad eesmärgid nii poliitikavaldkondade 
kui ka põhitegevuse tasandil ning kehtestaks SMART (täpsed, 
mõõdetavad, saavutatavad, asjakohased ja ajaliselt piiritletud) näita ­
jad. 
— Palub agentuuril töötada välja peamised tulemuslikkuse näitajad 
haldustoe ülesannete raames. 
— Kutsub agentuuri üles kaaluma võimalust võtta kõigi oma põhite ­
gevuste kavandamisel kasutusele Gantti diagramm.  
Eelarve haldamine ja 
finantsjuhtimine  Agentuur ei ole veel piisavalt doku ­
menteerinud kõiki finantsmääruse 
artiklis 38 läbipaistvuse ja usaldus ­
väärse finantsjuhtimise tagamiseks 
nõutud sisekontrollimenetlusi → 
puuduvad kontrollistandardid ja 
hankemenetlused.  Agentuur ei järgi rangelt sihtotstarbelisuse põhimõtet: agentuur peab 
kõrvaldama puudused oma tegevuse kavandamises; vastupidiselt 
finantseeskirja nõuetele võeti teatavad õiguslikud kohustused 
(1 400 000 euro ulatuses) enne vastavaid eelarvelisi kulukohustusi.  — 
Personal  —  Palub agentuuril parandada eelarve täitmise järelevalvet, eriti personali 
valdkonnas.  Kutsub agentuuri üles kõrvaldama puudusi töötajate värbamise planee ­
rimisel.  
Siseaudit  —  Palub agentuuril täita siseauditi talituse 15 soovitust, mis käsitlevad 
vajadust töötada välja kogu agentuuri tegevust hõlmav näidikute 
süsteem, samuti juhtkonna kindlust suurendavat sisemist töökorraldust 
ja menetluskorda, personalijuhtimist ning asutusesiseste menetluste 
vajadust, et vähendada agentuuri maksete hilinemist.  — Palub agentuuril teavitada eelarve täitmisele heakskiidu andmise eest 
vastutavat institutsiooni siseauditi üksuse soovitustest ning agen ­
tuuri võetud meetmetest. 
— Nõuab, et agentuuri tegevdirektor täidaks täielikult kohustust lisada 
oma aruandesse, mille ta esitab eelarve täitmisele heakskiidu 
andmise eest vastutavale institutsioonile ja mis võtab kokku sise ­
auditi talituse aruande, kõik antud soovitused ja kõik nende 
soovituste alusel võetud meetmed. 
— Kutsub agentuuri üles üle vaatama oma sisekontrollisüsteemi, et 
toetada oma tegevdirektori iga-aastast kinnitavat avaldust, ning 
läbi vaatama kõik oma menetlused nii haldus- kui ka põhitegevuse 
tasandil ja esitama tööprotsesse ja põhikontrolle käsitleva doku ­
mentatsiooni. 
— Innustab agentuuri looma riskijuhtimise üksust, kes registreerib 
riske ja koostab kavasid riski vähendamiseks.ET 17.10.2012 Euroopa Liidu Teataja L 286/173